Almuevennen, 1844-11-27
Capitain Plockross henholdt sig aldeles til Communalanordningen, § 6, og var saaledes af den Formening, at, saafremt man ei ved mindelig Overeenskomst faae Bestemmelse truffen for, hvilke af Forstanderskabets Medlemmer der skulde aftræde, og Lodkastning saaledes skulde gjøre Udslaget, erklærer han sig af den Formening, at denne da maatte indbefatte samtlige 11 Medlemmer, uden at deraf deelviis Hr. Cap. Bruun og Prokurator Klein kunde udelades. Ved Lodtrækning, som derefter fandt Sted, blev udtrukket til Aftrædelse: Povelsen, Christensen, Jens Larsen, Cap. Jacobsen, Sekretair Frost og Jens Mortensen, i hvis Sted altsaa 6 nye Medlemmer blive at vælge. Til al Lykke var der imidlertid en Mand tilstede, som har et ganske andet Begreb om Communallivet end Sekretair Frost og de øvrige tilstædeværende Herrer, og som derhos hverken mener eller haaber, at Communalanordningen saasnart skal stædes til Graven, idetmindste ikke for den har affødt en ny Anordning, der værner endnu bedre om Communernes endnu større Selvstændighed og udvidede Rettigheder. Handissenterede, som vi have seet, ved selve Mødet, og afgav 14 Dage senere følgende Protest: "Af hvad der er blevet tilført Forstanderskabets Forhandlings-Protokol i Mødet d. 1ste Octbr. dette Aar, og hvoraf Afskrift herved vedlægges, erfares: at det med en Pluralitet besluttedes, at Forstanderne Cap. og Regimentsqvartermester C. F. v. Bruun og Prokurator Klein ifølge deres afgivne Erklæringer skulde vedblive som Sogneforstandere, og at der forde øvrige 9 Medlemmers Vedkommende, hvoraf dog ikkun 5 vare mødte, skulde udtrækkes 6 til Afgang. Denne Beslutning fandt jeg derimod ikke at kunne tiltræde, men modsat at erklære mig af den Formening, at, naar Lodtrækning skulde gjøre Udslaget, denne da maatte gjælde for alle 11 Medlemmers Vedkommende. Som Forhandlingen fremdeles viser, blev denne min Dissents fra de øvrige Herrer, Medlemmers Mening derimod ikke taget i Betragtning, men Pluralitetens Beslutning bragt i Anvendelse. Da det derimod især for Principets Skyld vil være af Vigtighed at have Vished for, hvorledes de Udtryk i § 6 af Anordningen af 13de August 1841, nemlig i Mangel af mindelig Overeenskomst gjør Lodtrækning Udslaget, retteligen bør forstaaes, og jeg ikke skjønner rettere, end at sidstnævnte efter det Passerede burde have indbefattet samtlige 11 Medlemmer, først fordi jeg formener, at mindelig Overenskomst ikke kan siges at være tilstede der, hvor modsatte Anskuelser vedholdende udtale sig; dernæst fordi at Medlemmet Hr. Prokurator Balthazar Christensen, ikke havde tilkjendegivet noget om, enten han vilde aftræde eller vedblive; fremdeles fordi Medlemmet, Hr. Etatsraad Povelsen, som Forhandlingen ligeledes udviser, eiheller har omnævnt at ville udtræde, men ikkun i et Brev til Formanden anmodet denne om at trække for sig; af hvilke tvende sidste Grunde jeg ogsaa er af den Formening, at Forstanderskabet retteligen, og for at undgaae det mulige Skin af at have benyttet tilfældige Omstændigheder til paa en Maade at excludere enkelte Medlemmer, ikke burde have taget nogen Beslutning i denne Sag, forinden nævnte Herrers Erklæringer vare indhentede, hvorimod jeg formener, at, eftersom Lodtrækning blev vedtaget at skulle gjøre Udslaget, man da for at komme den retfærdige Lighed i Fremgangsmaaden imod alle saa nær mulig, retteligen burde have taget samtlige 11 Medlemmer ind under denne. Slutteligen indseer jeg eiheller, at de 2 Herrer Medlemmer, som ønskede at vedblive, skulde kunne komme til at lide nogen Uret ved at tages med ind under Lodtrækningen, eftersom disse Herrer, saafremt Frilod havde truffet dem, jo kunde vente at blive gjenvalgte af Communen, i det Tilfælde at de i deres Functionstid maatte have tiltrukket sig dennes Opmærksomhed, og hvorom jeg aldeles ikke tvivler. Saa maa jeg og grundet paa det anførte, anmode Forstanderskabet om, uopholdeligen af ville forelægge Amtsraadet denne Kvæstion til Besvarelse, og ved samme Leilighed, indsende denne min Skrivelse; ligesom jeg og for det Tilfælde, at den brugte Fremgangsmaade ikke maatte vinde den høiere Sauction, maa paastaae Lodtrækning foretaget paany.